Document ID: /roh_data/filtered/fineweb-2-filterrobots_roh.jsonl.gz/41076

L'emprima giada als gieus olimpics e gist fa la Bernaisa Marlen Reusser (29) la medaglia d'argient. En la cursa cunter l'ura da 22 kilometers ha Reusser stuì ceder mo a l'Ollandaisa Annemiek van Vleuten ch'ha gudagnà cler cun in avantatg da 56 secundas. La medaglia da bronz va era en ils Pajais Bass cun Anna van der Breggen.
Tar l'ultim temp intermediar tar kilometer 15 era Marlen Reusser anc 5avla ed i mancavan anc 13 secundas per ina medaglia. Sin ils ultims 7 kilometers ha Reusser però anc pudì surpassar 3 concurrentas ed ir per argient. La finala anc cun in avantatg da 5 secundas sin Van Breggen.